תל מנורה

תל מנורה הוא אתר ארכאולוגי הסמוך לכניסה לקיבוץ טירת צבי, שבעמק בית שאן.

בתל אותרו ממצאים החל מתקופת הברונזה הקדומה ועד התקופה הביזנטית, הכוללים חרסים רבים, כלי בישול שלמים, בורות ושרידי מבנים וקירות.

כ-50 מטר מצפון לתל אותרו שרידי מבנה בן ארבע יחידות מהתקופה הישראלית, ומעליו שרידי בית כנסת מן המאה השישית לספירה, ובו רצפת פסיפס עם עיטור של מנורת שבעת הקנים ושופר.

קטע הפסיפס עם המנורה והשופר מוצב כיום בפתח בית הכנסת שבטירת צבי.

במהלך מלחמת העצמאות התבצרו בתל גייסותיו של קאוקג'י, בניסיונם להתקיף את טירת צבי הסמוכה.

לקריאה נוספת
 אריאל: כתב עת לידיעת ארץ ישראל - בתי כנסת בגליל ובגולן, גיליון 52, מאי 1987.
 כל מקום ואתר, הוצאת משרד הביטחון, 2005, עמ' 325.

קישורים חיצוניים
 גילויים חדשים בתל מנורה באתר רשות העתיקות

יישובים יהודיים בארץ ישראל בתקופת המשנה והתלמוד
בתי כנסת עתיקים
עמק בית שאן
אתרים ארכאולוגיים יהודיים בארץ ישראל
בקעת הירדן: אתרים ארכאולוגיים
טירת צבי